Kai pirmą kartą parsinešate katę arba kačiuką namo, laikykite visus langus ir duris uždarytus, kol katė ar kačiukas visiškai pripras prie namų, bus paskiepyta (-as) visomis vakcinomis, katė bus sterilizuota, o kačiukas kastruotas.Pasirūpinkite, kad visos virtuvės ar vonios šiukšliadėžės būtų su uždaromais dangčiais ir augintinė negalėtų jų atsidaryti letenėle. Niekada nepalikite šiukšlių maišų ten, kur juos galima pasiekti ir nusiaubti!Paslėpkite visas dūžtamas dekoracijas, nes neilgai jomis džiaugsitės, jei aplink sukiosis kačiukas.Kas kartą uždarykite orkaitės, šaldytuvo, mikrobangų krosnelės, indaplovės, džiovyklės ir skalbimo mašinos dureles. Ant visų šių prietaisų durelių užklijuokite raštelius, kad niekas nepamirštų, prieš pradėdamas naudotis prietaisu, pasižiūrėti, ar į jo vidų neįlindo katė tyrinėtoja. Maži kačiukai gali neatsispirti šiltai džiovyklei arba blizgiam skalbyklės būgnui!Laikykite klozeto dangčius nuleistus, kad kačiukas neįkristų arba nemėgintų palakti iš jo vandens ar pats juo pasinaudoti! Galbūt reikėtų pakabinti raštelį, kuris tai primintų lankytojams ir užmaršiems namiškiams.Visus nusidriekusius elektros laidus užkiškite už baldų. Daugumoje aparatinės įrangos parduotuvių galima įsigyti storų laidų apsaugų. Jie uždedami ant laidų ir yra visiškai neperkandami.Plastikinius pirkinių maišelius laikykite kur nors saugiai padėtus, nes jie kačiukui labai pavojingi – jis gali maišelį apgraužti arba nuryti ar net įlįsti į jo vidų.Degančios žvakės, smilkstantys smilkalai ar aliejaus garintuvai tiesiog prišaukia nelaimę – atvira liepsna ir pūkuotos katės niekaip nedera. Jei turite atvirą židinį, būtinai priešais jį pastatykite apsauginį atitvarą.Patrumpinkite visas nutįsusias užuolaidų virveles ir saugiai jas pritvirtinkite, kad letenėlės jų nepasiektų.Pasirūpinkite, kad visi stalviršiai virtuvėje būtų švarūs, iš karto nuvalykite visus maisto likučius. Katės gali susigundyti vištų kaulais, bet jie labai pavojingi, nes kramtomi skyla į smulkias atplaišas. Sunku atsispirti ir siūlams mėsai perrišti – katė norės jų krimstelėti arba pažaisti su jais, bet jei nurytų, kiltų rimtų sveikatos bėdų.Katėms labai patinka laipioti, taigi, jei norite apsaugoti savo baldus ir katei saugiai paruošti namus, labai praverstų įsigyti draskyklę, geriausia su aukštai įrengta pakyla, kad katė galėtų joje pasislėpti arba netrukdoma pamiegoti.Perskaitykite toliau pateikiamą pavojingų medžiagų sąrašą ir pasirūpinkite, kad namai katei būtų saugūs. Medžiagas būtinai laikykite taip, kad katė negalėtų jų pasiekti ir sau pakenkti. Ant grindų stovinčiose spintelėse įrenkite saugančius nuo vaikų užraktus, nes smalsūs kačiukai labai mėgsta atsidaryti dureles.